ช่วยตัวเองแล้วมีเมือกสีน้ำตาลน่าจะเป็นตกขาวค่ะไม่มีกลิ่นเหม็นแต่มันจะมีทุกครั้งหลังข่วยตัวเองเลยค่ะบางทีก็ไหลออกมาเลอะชั้นในทั้งที่ไม่ได้ทำอะไรทั้งที่หายเป็นประจำเดือนมาเกือบอาทิตย์แล้วไม่แน่ใจว่าเพราะช่วงนี้เวลานอนเวลากินเปลี่ยนด้วยรึป่าว
สวัสดีค่ะ การมีเมือกสีน้ำตาลออกจากช่องคลอด ก็น่าจะเป็นเลือดที่ออกมา ซึ่งอาจเกิดจากการที่ช่วยตัวเองรุนแรง หรือหากใช้นิ้ว หรือสิ่งของ ก็อาจเกิดจากความแข็งและแหลมคมของเล็บและสิ่งของ ซึ่งอาจไปทำให้เยื่อบุช่องคลอดเกิดการบาดเจ็บ จึงมีเลือดออกมาได้ แต่โดยปกติ มักจะเป็นเลือดสีแดงสด ปริมาณมีเพียงเล็กน้อยเท่านั้นดังนั้น หากเลือดมีปริมาณที่มาก และมีการไหลออกมาบางครั้ง แม้จะไม่ได้ช่วยตัวเองก็ตาม อาจเกิดจากสาเหตุอื่นๆ เช่น การผลิตฮอร์โมนของรังไข่ผิดปกติ ผลข้างเคียงจากการใช้ยาฮอร์โมนต่างๆ มีมดลูกอักเสบ (แต่มักมีปวดท้องน้อยและตกขาวที่ผิดปกติร่วมด้วย) เป็นต้น ส่วนการเปลี่ยนเวลานอน เวลาทานอาหาร ไม่น่ามีผลทำให้มีเลือดออกผิดปกติจากช่องคลอดค่ะ ดังนั้น หากยังคงมีเลือดออกมาแม้จะไม่ไดช่วยตัวเองก็ตาม แนะนำควรไปพบแพทย์เพื่อตรวจหาสาเหตุค่ะ